EkBass/fiwiki-20250220-pages-articles huggingface dataset:
Macaroni and cheese

Macaroni and cheese (suom. juustomakaroni), etenkin Yhdysvalloissa myös mac and cheese, on pastasta ja juustosta valmistettava ruokalaji. Annoksen pasta on tyypillisesti putkimaista ja juusto kermaista. Annos on suosittu niin sanottu lohturuoka etenkin Yhdysvalloissa, Australiassa, Kanadassa ja Yhdistyneessä kuningaskunnassa, sekä useissa muissa maissa. Nykyisin sama ruokalaji tunnetaan tuhansilla eri resepteillä. == Historia == Makaronia ja juustoa yhdisteleviä annoksia on esiintynyt keittokirjoissa jo 900 vuotta. Makaroni eli macaroni on ollut aikanaan yleinen termi kaikelle pastalle yleensä ja aikanaan erityisen yleistä on ollut käyttää juustona raastettua parmesania. Pastaa alettiin valmistaa pusertimilla 1700-luvulla, jolloin yleistyivät putkimaiset pastat, kuten penne, ziti ja mostaccioli. Yhdysvalloissa macaroni and cheese ilmestyi keittokirjoihin 1800-luvun alkupuolella. Ruokana se yleistyi etenkin italialaisten maahanmuuttajien mukana. Kraft Foods -yhtiö alkoi myydä kaupoissa Kraft Dinner -nimistä macaroni and cheese valmisannosta vuonna 1937. Annokseen käytettiin vasta kehitettyä hyvin säilyvää sulatejuustoa. Annoksen valmistamiseksi tarvittiin lisäksi vain vettä, maitoa ja voita. Annoksen valmistaminen oli myös nopeaa ja sen hinta oli halpa. Halpa hinta vauhditti annoksen suosiota 1930-luvun lamasta toipuvassa ja pian myös toisen maailmansodan vaivaamassa maassa, jolloin työssäkäyvillä naisilla ja miehillä oli entistä vähemmän aikaa ja rahaa valmistaa ruokaa. Annos oli suosittu myös lasten keskuudessa ja heidän kauttaan se yleistyi 1950- ja 1960-lukujen suurten ikäpolvien keskuudessa. Nimitystä mac and cheese alettiin käyttää 1990-luvulla. Samoihin aikoihin annosta aloitettiin tarjoilla myös ravintoloissa. Nykyisin saman kaltainen annos tunnetaan tuhansilla eri resepteillä. ==Lähteet== == Aiheesta muualla == Luokka:Yhdysvaltalainen keittiö Luokka:Kanadalainen keittiö Luokka:Pasta Luokka:Juustoruoat
Johannes Hahn

Johannes Hahn (s. 2. joulukuuta 1957 Wien) on itävaltalainen poliitikko, joka on toiminut Euroopan naapuruuspolitiikan ja laajentumisneuvottelujen komissaarina marraskuusta 2014 lähtien. Hän on Itävallan kansanpuolueen jäsen. == Elämänvaiheet == Hahn opiskeli Wienin yliopistossa, josta hän valmistui filosofian tohtoriksi vuonna 1987. Hänelle syntyi vuonna 1988 poika. Toukokuussa 2007 mediatutkija Stefan Weber esitti syytteen, että Hahn olisi kopioinut omaan diplomityöhönsä lukuisia sivuja muista kirjoista lähteitä mainitsematta. Zürichin yliopiston asiantuntijakomitea ei asiaa tarkasteltuaan kuitenkaan vahvistanut plagiointia. Wienin yliopisto tarkasteli asiaa myös, mutta päätti olla aloittamatta tutkintamenettelyä perustelemalla, että Hahn ei koskaan esittänyt "muiden ihmisten henkistä omaisuutta" omakseen. Väite plagioinnista esitettiin uudestaan vuoden 2011 helmikuussa jolloin itävaltalainen Peter Pilz antoi Stefan Weberille tilaisuuden uudelleen Hahnin epäilyksenalaista väitöskirjaa. Toukokuun lopussa asiantuntijaryhmä julkaisi havainnot, joiden mukaan vähintään 17 prosenttia väitöskirjasta oli plagiointia. Hahn kuitenkin kiisti syytteet. Marraskuussa 2011 Wienin yliopisto julkaisi lausunnon, jossa todettiin, että yliopiston mielestä Hahnin väitöskirja ei ollut plagiointia. == Lähteet == Luokka:Vuonna 1957 syntyneet Luokka:Itävaltalaiset poliitikot Luokka:Itävaltalaiset EU-komissaarit Luokka:Elävät henkilöt
Helmipaholaispleko

Helmipaholaispleko (Acanthicus adonis) on plekoihin kuuluva iso kala, jota pidetään akvaarioissa pohjakalana. == Koko ja ulkonäkö == Helmipaholaispleko on suuri, se kasvaa noin 100-120 cm pitkäksi. Helmipaholaispleko on musta ja siinä on valkoisia pilkkuja, jotka iän myötä katoavat. == Alkuperä == Helmipaholaispleko on kotoisin Brasilian Tocantins-joesta. == Käyttäytyminen ja lisääntyminen == Helmipaholaispleko on hyvin aggressiivinen muita lajitovereitaan ja muita yhtä suuria plekoja kohtaan. Kala ui useimmiten akvaarion pohjalla. Se on ilmeisesti lisääntynyt vain kerran akvaariossa. == Vesiolot ja ravinto == Helmipaholaiskoko tarvitsee suuren, vähintään 1500 litran kokoisen akvaarion. Sille sopiva pH on 6-7 ja veden kovuus alle kymmenen, sekä lämpötila 26-30 astetta. Kala tarvitsee pakasteruokia, kuivaruokia ja viherruokaa, tai muuten se syö akvaarion kasvit. == Lähteet == * == Aiheesta muualla == *Akvaariokala.fi: Helmipaholaispleko (Acanthicus adonis) *FishBase: Acanthicus adonis *ITIS: Acanthicus adonis Luokka:Akvaariokalat
IF VOM

IF VOM (Idrottsföreningen VOMIdrottsföreningen VOM rf) on suomalainen yleisurheiluseura, joka toimii Vörå IF:n, Oravais IF:n ja Maxmo SK:n yhteistyöyhdistyksenä. Nimi VOM on lyhenne paikkakunnista Vörå, Oravais ja Maxmo (Vöyri, Oravainen ja Maksamaa). Nykyisin kaikki kolme ovat osa Vöyrin kuntaa. Yhdystys on rekisteröity yhdistysrekisteriin vuonna 1997. == Tunnettuja nykyisiä ja entisiä seuran urheilijoita == * Johnny Berglund (kymmenottelu) * Mikaela Löfbacka (kävely, myös Vasa IS) * David Söderberg (moukari) * Richard Östman (korkeus) == Lähteet == == Aiheesta muualla == * Seuran kotisivut Luokka:Suomalaiset yleisurheiluseurat Luokka:Vuonna 1997 perustetut urheiluseurat Luokka:Vöyrin urheilu
VoLTE

VoLTE (Voice over LTE) eli 4G-puhelu on 4G-verkkojen ominaisuus, jossa äänipuhelut kulkevat 4G-verkon välityksellä vanhemman 3G- tai GSM-verkon sijasta. 3GPP määritteli LTE-verkon seuraajana WCDMA-verkoille, mutta jätti valmistajien ja verkko-operaattoreiden valittavaksi mitä ratkaisua käytetään äänen välittämiseen (VoLTE), josta johtuen syntyi erilaisia erilaisia vaihtoehtoja. CSFB-ratkaisussa (circuit switched fallback) palveluntarjoaja käyttää vanhaa 2G/3G-verkkoaan äänipuheluiden välittämiseen. Toinen ratkaisu on VoLTE via Generic Access (VoLGA). Kolmas vaihtoehto on äänen välittäminen IP-protokollan avulla (VoIP). == Katso myös == * VoNR ==Lähteet== *VoLTE, VoWiFi, 5G…mitä kaikkea kännykkäsi pian osaakaan? (Pasi Toivonen, viestintavirasto.fi, 24.8.2017) === Viitteet === Luokka:Matkapuhelinverkot
Bornhövedin taistelu (1227)

Bornhövedin (toinen) taistelu käytiin 22. heinäkuuta 1227, lähellä Bornhövediä Holsteinissa. Taistelussa Holsteinin ja Schauenburgin kreivi Adolf IV voitti Tanskan kuninkaan Valdemar II:n. Adolfia tukivat Lyypekki, Hampuri ja Dithmarschen. Luokka:1220-luku Luokka:Keskiajan taistelut Luokka:Tanskan taistelut Luokka:Pyhä saksalais-roomalainen keisarikunta Luokka:Tanskan keskiaika Luokka:Schleswig-Holsteinin historia Luokka:Lyypekin historia Luokka:Hampurin historia
The Verdict

The Verdict on yhdysvaltalaisen Queensrÿche-yhtyeen studioalbumi, joka julkaistiin 1. maaliskuuta 2019. Albumin tuotti, miksasi ja masteroi Chris ”Zeuss” Harris edellisen Condition Hüman -albumin (2015) tapaan. Albumin ensimmäisenä singlenä julkaistiin kappale ”Man the Machine” 16. marraskuuta 2018. Queensrÿchen rumpali Scott Rockenfield sai perheenlisäystä helmikuussa 2017, ja hän on ollut sivussa yhtyeen toiminnasta siitä lähtien. Kiertueilla häntä on tuurannut Casey Grillo, mutta The Verdictillä rumpuja soittaa yhtyeen laulaja Todd La Torre. Albumin julkaisupäivää seuraavana päivänä yhtye aloittaa Yhdysvaltain-kiertueen Fates Warningin kanssa. == Kappaleet == # # # # # # # # # # == Kokoonpano == * Todd La Torre – laulu, rummut * Michael Wilton – kitara * Parker Lundgren – rytmi kitara * Eddie Jackson – basso, taustalaulu == Arvostelut == * Imperiumi: 7½/10 Levyarvostelu: Queensrÿche - The Verdict Viitattu 23.11.2022. * Kaaoszine: 6/10Kun ei vaan lähde – Arviossa Queensrychen ”The Verdict” * Metalliluola: 8+/10Queensrÿche – The Verdict (2019) * Soundi: == Lähteet == == Aiheesta muualla == * ”Man the Machine” YouTube-sivustolla * ”Dark Reverie” YouTube-sivustolla * * Luokka:Queensrÿchen albumit Luokka:Vuoden 2019 albumit
Ruotsin ilmasto

Ruotsin ilmasto on mannerilmasto, jossa kesät ovat usein lämpimiä mutta talvet kylmiä. Ruotsin ilmastoon vaikuttavat sen pohjoinen sijainti ja Skandit- vuoriston korkeus, joka pääosin estää Atlantin kosteiden ja lämpimien tuulien pääsyn Ruotsin alueelle. Golfvirta kulkee Ruotsin länsipuolelta. Sen vaikutus Ruotsin ilmastoon on lämmittävä. Ruotsi sijaitsee länsituulten vyöhykkeellä, missä liikkuvat matalapaineet rintamineen ovat yleisiä. Atlantin läheisyys ja tyypilliset tuulensuunnat aiheuttavat leveysasteisiin nähden lauhkean ilmaston varsinkin talvipuolella vuotta. Köppenin ilmastoluokituksen mukaan Ruotsin eteläosissa ja rannikoilla vallitsee kosteanlauhkea eli meri-ilmasto, pohjoisosissa ja sisämaassa kylmätalvinen mannerilmasto. Tuntureilla on paikoin myös tundraa. == Katso myös == * Ruotsin maantiede * Ilmastonmuutos Ruotsissa == Lähteet == Ilmasto Luokka:Ilmasto maittain
Nam prik

pienoiskuva|Nam prik -kastiketta kupissa (etualalla) kasvisten kanssa. Nam prik on thaimaalainen kastike, jota käytetään monissa thaimaalaisen keittiön ruokalajeissa. Thain kielellä nam viittaa veteen ja prik chiliin. Nimi tarkoittaa siis vapaasti kääntäen chilivettä. Kastikkeen valmistamiseen käytetään nimen mukaisesti pilkottuja punaisia chilipippureja siemenineen. Sen muita tärkeitä aineosia ovat limettimehu, kalakastike, valkosipuli ja sokeri. Muita ainesosia, kuten munakoisoa, katkarapuja tai pähkinöitä, saatetaan käyttää ajoittain tarkemmasta reseptistä riippuen. Kastikkeella on useita eri reseptejä ja useita eri paikallisia muotoja. Nam prik -kastikkeella on pitkä historia. Toisin kuin esimerkiksi eteläaasialaista currya, nam prik -kastiketta on joskus pidetty kotoperäisenä thaimaalaisena reseptinä. Tosin senkin perusraaka-aine chili ei ole kotoperäinen Kaakkois-Aasialainen tuote, vaan se on saapunut alueelle läntiseltä pallonpuoliskolta. Nam prik on nykyisen thaimaalaisen keittiön käytetyin kastike ja chilin saapuminen alueelle lienee näin muuttanut perinteistä thaimaalaista keittiötä huomattavasti. == Lähteet == == Aiheesta muualla == Luokka:Thaimaalainen keittiö Luokka:Kastikkeet
Paloniemi (Jyväskylä)

Paloniemi on pienalue Jyväskylässä Lohikosken kaupunginosan länsiosassa Palokkajärven rannalla. Lohikosken kaupunginosan palvelukeskusta sijoittuu osittain Paloniemen pienalueelle: alueella on päiväkoti, liikuntapuisto ja ostoskeskus, jossa on K-Market ja pizzeria. Alueen nykyinen ostoskeskus on valmistunut vuonna 2012. Samalla tontilla sijaitsi aiemmin vuonna 1966 valmistunut liikekeskus,Nina Äijälä: Jyväskylän Huhtasuon Huhtakeskusostoskeskuksen rakennusinventointi 2009. joka purettiin 2010-luvun alussa päästyään rappeutuneeseen kuntoon. Paloniemen pienalueen rivi-, omakoti- ja kerrostaloista koostuva asuinrakennuskanta on valmistunut enimmäkseen 1960–1980-lukujen aikana, mutta alueella myös tätä ennen ja tämän jälkeen tehtyjä taloja. Pienalueella sijaitsee myös vuonna 2012 rakennettu tornitalo Majakka. Paloniemi on myös alueella sijaitsevan niemen nimi, jossa sijaitsee 1880-luvulla rakennettu huvila.Maakunnallisesti arvokkaat rakennetut kulttuuriympäristöt Keski-Suomessa - Keski-Suomen liitto == Kuvia == Tiedosto:Jyväskylä - Nuottakatu 3A.jpg|Kerrostalo Nuottakadulla. Tiedosto:Lohikoski.jpg|1960-luvulla rakennettu kerrostalo ja vuonna 2012 valmistunut 12-kerroksinen tornitalo Majakka. Tiedosto:Jyväskylä - beach in Lohikoski.jpg|Lohikosken uimaranta == Lähteet == Luokka:Lohikoski
Regionalverkehr Bern-Solothurn

Regionalverkehr Bern-Solothurn (lyhenne RBS) on sveitsiläinen liikenneyhtiö. Yhtiö toimii Keski-Sveitsissä Bernin ja Solothurnin kantonien alueella. Yhtiön kotipaikka on Solothurn. == Historiaa == Regionalverkehr Bern-Solothurn aloitti toimintansa vuonna 1984 kahden liikenneyhtiön, Solothurn-Zollikofen- Bern-Bahnin (SZB) ja Vereinigten Bern-Worb-Bahnin (VBW) yhdistyessä. SZB oli aloittanut toimintansa vuonna 1922 reitillä Bern–Solothurn Bern–Zollikofen- Bahnin (BZB) ja Elektrische Schmalspurbahn Solothur–Bernin (ESB) yhdistyessä. VBW oli aloittanut vuonna 1927, kun Bern–Worb-Bahn (BWB) ja Worblentalbahn (WT) yhdistyivät. BWB:n edeltäjä oli Bern–Muri–Gümligen–Worb-Bahn (BMGWB), joka aloitti toimintansa 21.10.1898. Tämä päivää pidetään nykyisen RBS:n toiminnan alkamispäivänä. SZB:n bussiliikenne alkoi vuonna 1966 reitillä Zollikofen–Münchenbuchsee. == Toiminta == RBS:n ajamien linja-autoreittien pituus on 153 kilometriä. Yhtiön rataverkon pituus on 54 kilometriä. Rataverkko on kapearaiteinen (1 000 mm) ja käyttöjännite on 1,25 kV tasajännitettä. RBS:n liikevaihto oli vuonna 2017 109 milj. Sfr. Henkilöstön määrä oli vuoden 2017 aikana keskimäärin 425 laskettuna henkilötyövuosina. RBS:n junilla tehtiin vuonna 2017 19 miljoonaa matkaa. Ajetut reitit olivat vuoden 2017 aikana 2,8 milj. kilometriä. Linja-autoliikenteessä matkustajia oli 7,7 miljoonaa ja ajettuja reittejä 3,0 milj. kilometriä. === Junaliikenne === Yhtiö hoitaa Bernin paikallisjunaliikennettä (S-Bahn Bern) kolmella reitillä: * S7, Bern – Bolligen – Worb Dorf * S8, Bern – Jegenstorf – Solothurn * S9, Bern – Unterzollikofen. Lisäksi RBS:llä on lähijunaliikennettä (RE) Bernistä Solothurniin. === Linja-autoliikenne === Bussiliikennettä RBS:llä on Bernin seudulla kymmenellä reitillä ja yhdeksällä Lyss- Münchenbuchsee-Solothurn-alueen reitillä. == Lähteet == * === Viitteet === == Aiheesta muualla == Luokka:Sveitsiläiset rautatieyhtiöt Luokka:Solothurnin kantoni Luokka:Bernin kantoni
Kamila Shamsie

Kamila Shamsie (s. 13. elokuuta 1973 Karachi, Pakistan) on pakistanilais- brittiläinen kirjailija. Shamsien teos Joka veljeään vihaa (alkuteos Home Fire) voitti Women’s Prize for Fiction -palkinnon vuonna 2018. Teos oli myös Booker-palkinto- ja Costa-palkintoehdokkaana. Myös Shamsien teokset Poltetut varjot (2009) ja Jumala joka kivessä (2014) olivat Women’s Prize for Fiction -palkintoehdokkaina. Shamsie on Royal Society of Literaturen jäsen. Pakistanissa syntynyt Shamsie opiskeli Massachusettsissa ja asuu nykyisin Lontoossa. Hän muutti Britanniaan vuonna 2007 ja sai kansalaisuuden vuonna 2013. ==Suomennetut teokset== * * * * ==Lähteet== ==Aiheesta muualla== * Luokka:Brittiläiset kirjailijat Luokka:Vuonna 1973 syntyneet Luokka:Elävät henkilöt
Bagaraatan

Bagaraatan on sukupuuttoon kuollut teropodeihin kuuluva dinosaurussuku, jonka fossiilit on löydetty Mongoliasta. Se eli myöhäisliitukaudella, joko myöhäisellä Campania-vaiheella tai varhaisella Maastricht-vaiheella. Labocania luokitellaan tyrannosaureihin (Tyrannosauroidea). Se tunnetaan sirpaleisesta luurangosta, jonka puolalais-mongolialainen retkikunta löysi Nemegtin muodostumasta vuonna 1970. Jäänteet koostuivat osittaisesta alaleuasta, suuresta osasta häntää, sirpaleisesta lantiosta ja epätäydellisestä takaraajasta. Yksilön pituudeksi arvioitiin noin 3–3,5 metriä, mutta se oli keskenkasvuinen, eikä aikuisen eläimen kokoa tiedetä. Bagaraatan oli kevytrakenteinen, ja sillä oli suhteellisen pieni pää ja hoikat takaraajat. Häntä oli jäykkä. Bagaraatanin elinympäristöä olivat vesistöiset metsät, joissa sade oli kausittaista ja talvisin oli kylmä. == Lähteet == == Kirjallisuutta == * Holtz, Thomas R: ”Tyrannosauroidea”. Teoksessa Luokka:Tyrannosaurit
Burhan Haldun

Burhan Haldun on vuori Mongoliassa, Hentiin provinssissa. Perimätiedon mukaan Tšingis-kaani on haudattu Burhan Haldunin huipulle. Vuori ympäristöineen on Unescon maailmanperintökohde vuodesta 2015. == Maantiede == Burhan Haldun sijaitsee Hentiin vuoristossa Aasian arojen ja Siperian taigan rajalla. Vuoristo on vedenjakaja Jäämeren ja Tyynen valtameren välillä. Vuoristosta sulava lumi valuu sekä pohjoiseen että etelään laskeviin jokiin. Vuoren rinteillä on ylhäällä havumetsää, alempana vuoristoaroa, kun taas laaksot ovat soistuneita niittyjä, joita halkoavat joet. Metsän aluskasvillisuutena tavataan vuorenkilpiä ja puolukkaa, aroilla kasvaa heiniä ja saroja. Alueen viidentoista erittäin harvinaisen kasvilajin joukossa on kolme alppiruusulajia. Siellä on tavattu 253 lintulajia. Erittäin harvinaisia eläinlajeja ovat myskihirvi, hirvi, lumikurki, kiljukotka, aromerikotka, silmälasikurki, munkkikurki ja amurinsampi. Vuoren korkeus merenpinnasta on 2362 metriä, ja se on puolikuun muotoinen. Maailmanperintökohteeseen kuuluvan, vuorta ympäröivän suojelualueen pinta-ala on 444 000 hehtaaria. == Kulttuurillinen merkitys == Burhan Haldun liittyy Tšingis-kaaniin hänen mahdollisena hautapaikkanaan, mutta myös laajemmin alueena, johon hän Mongolien salainen historia -teoksen mukaan perusti Mongolivaltakunnan vuonna 1206. Ennen buddhalaisuuden yleistymistä alueen paimentolaiset palvoivat vuoria, ja Tšingis nimesi tämän perinteen pohjalta neljä pyhää vuorta, joista yksi oli Burhan Haldun. Tarinan mukaan Tšingis-kaani oli toivonut tulevansa haudatuksi salaiseen paikkaan. Häntä saattoi viimeiselle matkalleen armeija, joka tappoi kaikki vastaantulijat ettei sen reitti jäisi kenenkään muistiin. Haudan yli juoksutettiin tuhat hevosta, jotta kaikki jäljet kaivuutöistä peittyisivät. Kerrotaan että haudan vartiointi on uskottu 50 suvulle, jotka edelleen ohjaavat harhaan sitä etsivät tutkimusmatkailijat. Suojelualueelta on löydetty kaikkiaan yli kolmetuhatta arkeologista kohdetta, joista 1700 on pronssikaudelta ja 550 mongolien ajalta. Siellä on sekä shamanismiin että buddhalaisuuteen liittyviä pyhiä paikkoja, joista osaan on rakennettu ovoo, kivistä koottu kummelia muistuttava alttari. == Lähteet == Luokka:Aasian vuoret Luokka:Mongolian maantiede Luokka:Unescon maailmanperintökohteet Mongoliassa
Aaltomonninen

Aaltomonninen (Corydoras undulatus) on panssarimonnien heimoon kuuluva kalalaji. Charles Tate Regan kuvasi lajin ensimmäisenä vuonna 1912. == Ulkonäkö ja koko == Monnisille on tyypillistä, että urokset ja naaraat eroavat selvästi väriltään. Aaltomonnisen urokset tulevat hyvin tummiksi ja niissä on kirkkaita pisteitä. Lajin uros voi kasvaa pisimmillään noin 5 senttimetrin mittaiseksi. == Levinneisyys ja elinympäristö == Laji elää Etelä-Brasiliassa, Argentiinassa ja Uruguayssa Parana-joen rannikkovesissä Etelä-Amerikassa. Se viihtyy parhaiten vedessä, jonka pH-arvo on 6–8. == Käyttäytyminen ja lisääntyminen == Aaltomonninen on eloisa ja sävyisä parvessa viihtyvä kala. Sen viljely on melko helppoa, ja munamäärä voi olla jopa 300. == Lähteet == Luokka:Monniset
Gustaf Vilhelm Jansson

Gustaf Vilhelm Jansson (23. helmikuuta 1879 Pietarsaari – 12. kesäkuuta 1942 Kauniainen) oli suomalainen diplomi-insinööri ja Rautatiehallituksen ylijohtaja. Janssonin vanhemmat olivat ratamestari Gustaf Jansson ja Lovisa Nyman ja puoliso vuodesta 1904 Alexandra Gorbatoff. Jansson tuli ylioppilaaksi 1898 ja valmistui diplomi-insinööriksi 1902. Hän toimi Helsingin ratajakson apulaisinsinöörinä 1902, ratainsinöörinä Pietarissa vuodesta 1905, rautateiden piirihallituksen piiripäällikkönä Helsingissä vuodesta 1913, Rautatiehallituksen vt. pääjohtajana 1917 ja pääjohtajana apulaisena samasta vuodesta, sekä ylijohtajana vuodesta 1923. Jansson oli jäsen tai puheenjohtaja useissa alansa komiteoissa ja toimikunnissa ja osallistui alan monien seurojen ja yhdistysten toimintaan.Aikalaiskirja 1934, s. 260 (Viitattu 22.11.2018)Ylioppilasmatrikkeli 1853–1899 (Viitattu 22.11.2018)Ylijohtaja G. V. Jansson kuollut. Helsingin Sanomat, 13.6.1942, s. 7. ==Lähteet== Luokka:Suomalaiset virkamiehet Luokka:Suomalaiset insinöörit Luokka:Vuonna 1879 syntyneet Luokka:Vuonna 1942 kuolleet Luokka:Rautatiehallituksen pääjohtajat
Kultakeltti

Kultakeltti (Chelon auratus) on subtrooppinen kalalaji. Sitä tavataan sekä meri-, murto- että makeassa vedessä. Kultakeltti elää luonnonvaraisena Välimeressä ja Atlantin itäosassa. Lajin kanta kasvoi Skandinaviassa voimakkaasti 1960-luvulla. Kultakeltti muistuttaa kovasti ohuthuulikelttiä, mutta kyljen pitkittäisraidat ovat harmaita ja pyrstön tuntumassa on kullankeltainen alue. Kultakelttiä on istutettu vuosien 1931 ja 1934 välillä Kaspianmerelle. == Lähteet == Luokka:Kelttikalat
Dobunnit

Dobunnit tai Dobunit olivat muinainen Britannian heimo, jotka asuivat Severnin ja Avonin yhtymäkohdan tienoilla. Dobunneja johti belgeistä koostuva ylhäisö, ja he ilmeisesti solmivat rauhan keisari Claudiuksen kanssa. Myöhemmin heidän pääkaupunkinsa oli Corinium (nykyinen Cirencester), josta tuli Britannian toiseksi suurin kaupunki. Dobunnien talous perustui lihakarjan kasvatukseen ja villan tuotantoon, ja todisteena heidän vauraudestaan alueella on useiden huviloiden raunioita. == Lähteet == Luokka:Kelttiläiset kansat Luokka:Muinaisen Britannian heimot
Àliga

Àliga Àliga Paikkakunta: Canillo, Andorra Talviurheilukeskus: Grandvalira Vuori: Tosa dels Espiolets Rinneluokitus: Musta Yläasema: 2 466 m Ala-asema: 1 695 m Korkeusero: 771 m Pituus: 2 831 m Maksimijyrkkyys: 56 % Keskijyrkkyys: 27,2 % Hissi Hissi Hissi: TSD4 El Tarter, TSD6 Tosa Espiolets Tyyppi: 4-hengen tuolihissi, 6-hengen tuolihissi Kapasiteetti: 2 400 henkilöä/h Ala-asema: 1 722 m Väli- asema: 2 160 m Yläasema: 2 467 m Miehet Miehet Syöksylasku Syöksylasku Lähtö: 2 435 m Maali: 1 725 m Korkeusero: 710 m Pituus: 2 598 m Maksimijyrkkyys: 56 % Minimijyrkkyys: 6 % Keskijyrkkyys: 27,3 % 1\. MC-kilpailu: 13.3.2019 Super-G Super-G Lähtö: 2 325 m Maali: 1 725 m Korkeusero: 600 m Pituus: 2 186 m Maksimijyrkkyys: 56 % Minimijyrkkyys: 6 % Keskijyrkkyys: 27,4 % 1\. MC- kilpailu: 14.3.2019 Naiset Naiset Syöksylasku Syöksylasku Lähtö: 2 435 m Maali: 1 725 m Korkeusero: 710 m Pituus: 2 598 m Maksimijyrkkyys: 56 % Minimijyrkkyys: 6 % Keskijyrkkyys: 27,3 % 1\. MC-kilpailu: 13.3.2019 Super-G Super-G Lähtö: 2 325 m Maali: 1 725 m Korkeusero: 600 m Pituus: 2 186 m Maksimijyrkkyys: 56 % Minimijyrkkyys: 6 % Keskijyrkkyys: 27,4 % 1\. MC- kilpailu: 27.2.2016 Pujottelu Pujottelu Lähtö: 1 905 m Maali: 1 715 m Korkeusero: 190 m Joukkuekilpailu Joukkuekilpailu Lähtö: 1 776 m Maali: 1 710 m Korkeusero: 66 m 1\. MC-kilpailu: 15.3.2019 Àliga on laskettelurinne Grandvaliran talviurheilukeskuksessa El Tarterin kylässä Canillossa Andorrassa. Àligassa on järjestetty alppihiihdon maailmancupin naisten supersuurpujottelu- ja alppiyhdistettykilpailut kaudella 2016. Sillä järjestettiin maailmancupkauden finaalien vauhtilajikilpailut vuosina 2019 ja 2023, sekä joukkuekilpailut, vuonna 2019 joukkueparipujottelu ja vuonna 2023 joukkueparisuurpujottelu. ==Reitti== Syöksylaskuradan lähtopaikka sijaitsee 2 435 metriä merenpinnan yläpuolella Tosa dels Espiolets -vuoren huipulla ja super-G-radan lähtopaikka sijaitsee 2 325 metriä merenpinnan yläpuolella. Super-G:n lähtöpaikan jälkeen tulee rinteen ensimmäinen nimetty kohta lähellä puurajaa Esparver (Varpushaukka). Esparveria seuraa Caminet del Bosc. Sitä seuraa Salt del Gall (Kukkohyppyri) ja Salt del Túnel (Tunnelihyppyri), joiden jälkeen tulee oikealle kääntyvä mutka Circus. Circusin jälkeen tulee TSD (Tuolihissi), se kohta on saanut nimensä viereisestä TSD4 El Tarter -tuolihissin yläasemasta. Sen jälkeen tulee Àliga Vella (Vanha kotka), Peralt, vasemmalle kääntyvä mutka Il Curvone, jonka jälkeen avautuu loppusuora, jossa sijaitsee radan viimeinen hyppyri Salt del Tonet (Sävyhyppyri). Àligan vauhtilajiradat päättyvät 1 725 metriä merenpinnan yläpuolella El Tarterin kylään. ==Lähteet== *El Tarter grandvalira.com *Grandvalira – Soldeu Piste Map soldeu.com *Soldeu 2D Piste Map grandvalira.com *Slopes FIS SKI WORLD CUP FINALS ANDORRA 2019 grandvalira.com *Courses FIS SKI WORLD CUP FINALS ANDORRA 2023 grandvalira.com *Results – Soldeu fis-ski.com Luokka:Andorran laskettelurinteet Luokka:Alppihiihdon maailmancupin rinteet Luokka:Canillo
Avet

Avet Avet Paikkakunta: Canillo, Andorra Talviurheilukeskus: Grandvalira Vuori: Tosa dels Espiolets Rinneluokitus: Musta Yläasema: 2 263 m Ala-asema: 1 821 m Korkeusero: 442 m Pituus: 1 360 m Maksimijyrkkyys: 65 % Keskijyrkkyys: 32,5 % Hissi Hissi Hissi: TSD6 Soldeu Tyyppi: 6-hengen tuolihissi Kapasiteetti: 2 000 henkilöä/h Ala-asema: 1 815 m Yläasema: 2 250 m Miehet Miehet Suurpujottelu Suurpujottelu Lähtö: 2 265 m Maali: 1 837 m Korkeusero: 428 m Pituus: 1 242 m Maksimijyrkkyys: 65 % Minimijyrkkyys: 17 % Keskijyrkkyys: 34,5 % 1\. MC- kilpailu: 16.3.2019 Pujottelu Pujottelu Lähtö: 2 037 m Maali: 1 837 m Korkeusero: 200 m Pituus: 571 m Maksimijyrkkyys: 65 % Minimijyrkkyys: 17 % Keskijyrkkyys: 35 % 1\. MC-kilpailu: 17.3.2019 Naiset Naiset Suurpujottelu Suurpujottelu Lähtö: 2 187 m Maali: 1 837 m Korkeusero: 350 m Pituus: ~1 021 m Maksimijyrkkyys: 65 % Minimijyrkkyys: 17 % Keskijyrkkyys: ~34,3 % 1\. MC- kilpailu: 12.2.2012 Pujottelu Pujottelu Lähtö: 2 047 m Maali: 1 837 m Korkeusero: 210 m Pituus: 609 m Maksimijyrkkyys: 65 % Minimijyrkkyys: 17 % Keskijyrkkyys: 34,5 % 1\. MC-kilpailu: 11.2.2012 Avet on laskettelurinne Grandvaliran talviurheilukeskuksessa Soldeun kylässä Canillossa Andorrassa. Avetissa on järjestetty alppihiihdon maailmancupin naisten suurpujottelu- ja pujottelukilpailut kaudella 2012. Sillä järjestettiin maailmancupkauden finaalien tekniikkalajikilpailut vuosina 2019 ja 2023. ==Lähteet== *Soldeu grandvalira.com *Avet grandvalira.com *Grandvalira – Soldeu Piste Map soldeu.com *Soldeu 2D Piste Map grandvalira.com *Slopes FIS SKI WORLD CUP FINALS ANDORRA 2019 grandvalira.com *Courses FIS SKI WORLD CUP FINALS ANDORRA 2023 grandvalira.com *Results – Soldeu fis-ski.com Luokka:Andorran laskettelurinteet Luokka:Alppihiihdon maailmancupin rinteet Luokka:Canillo
Aasianneula

Aasianneula (Doryichthys boaja) on merineulojen heimoon kuuluva kalalaji, jonka levinneisyys ulottuu Aasiassa Indonesiaan, Malesiaan, Thaimaahan, Kambodžaan ja Vietnamiin. Joidenkin vahvistamattomien tietojen mukaan Kiinassa ja Taiwanissakin eläisi lajin edustajia. Lajin urokset voivat toisinaan yltää 40 senttimetrin pituuteen. Aasianneula on suurin makean veden putkikala. Lajin uhanalaisuusluokitus on CITESin mukaan elinvoimainen. == Lähteet == Luokka:Merineulat
Lauluista tehty

Lauluista tehty on suomalaislaulaja Dannyn 16. syyskuuta 2016 julkaistu studioalbumi. Se sisältää musiikillisesti vaikutteita useista moderneista genreistä. Albumin tuotti ja pääasiassa sävelsi Esa Nieminen, sanoittajia olivat muun muassa Edu Kettunen ja Mariska. Albumille oli ehdolla kymmeniä lauluja, joista levylle päätyi lopulta 12. Kappaleet ”Päivät nää” ja ”Sekaisin susta” nousivat radion soittolistoille. == Kappaleet == # # # # # # # # # # # # Danny: Lauluista tehty -CD-levyn takakannen tiedot. == Lähteet == Luokka:Dannyn albumit Luokka:Vuoden 2016 albumit
Garley Buildingin tulipalo

Garley Buildingin tulipalo oli osoitteessa 233 Nathan Road Kowloonin alueella Brittiläisessä Hongkongissa sijainneessa 16-kerroksisessa toimistorakennuksessa 20. marraskuuta 1996 syttynyt tulipalo. Palossa sai surmansa 41 ihmistä, ja 81 loukkaantui. Se on Hongkongin pahin tulipalo sitten toisen maailmansodan. == Rakennus == 16-kerroksinen toimistorakennus Garley Building rakennettiin vuonna 1975, ennen kuin Hongkongin hallitus sääti lain, joka vaati sprinklerijärjestelmän asentamista kaikkiin kaupallisiin rakennuksiin. Tontin hankki vuonna 1970 Kai Yee Investment Company, joka maksoi siitä 1,56 miljoonaa Hongkongin dollaria. Rakennuksen pääkäyttäjä oli China Resources -konserniin kuuluva Chinese Arts & Crafts, joka hankki tilat kellarista yhdeksänteen kerrokseen 35,5 miljoonalla dollarilla vuonna 1989. Se myi myöhemmin kahdeksannen ja yhdeksännen kerroksen tilat eteenpäin. Chinese Arts & Craftsin lisäksi rakennuksessa toimi myös lääkäreiden ja hammaslääkäreiden vastaanottoja, kauppayhtiöitä, tukkukauppiaita, matkatoimistoja, hakulaiteyhtiö ja Chow Sang Sang -koruyhtiö. Garley Buildingissa tehtiin palon aikaan hissien huoltotyötä. Onnettomuuspäivänä hissikuilujen yläosassa hitsattiin. Hitsaajat eivät olleet mitenkään varautuneet tulipalojen ehkäisemiseen, ja yhden hissikuilun pohjalla syttyikin pieni palo muutamaa tuntia ennen varsinaista paloa. Ympäri rakennusta oli jaettu tiedotteita, joissa kerrottiin hissien huollosta ja mainittiin, että savu ja palaneen haju olivat töiden yhteydessä normaalia eikä niistä tulisi huolestua. Paloilmaisimia oli myös peitetty väärien hälytysten estämiseksi. == Tapahtumat == Hitsaustyöstä hissikuilun yläosassa syntyneitä kipinöitä ja sulaa metallia putosi kuilua alas toisen kerroksen hissiaulaan, jossa säilytettiin sanomalehtiä, puuta ja muuta palavaa materiaalia. Aulassa syttyi palo noin kello 16.50. Palo levisi hissikuiluun pystytettyä bambusta tehtyä rakennustelinettä pitkin rakennuksen yläkerroksiin. Paloa sammuttamaan lähetettiin kaikkiaan 200 palomiestä, 32 paloautoa ja kaksi hallituksen helikopteria. Ensimmäiset palomiehet saapuivat paikalle kello 16.52. He keskittyivät ihmisiin, jotka huusivat apua rakennuksen ikkunoista, eivätkä siksi huomanneet pelastaa ylimpiin kerroksiin loukkuun jääneitä. Palomiehet yrittivät päästä rakennukseen kahta portaikkoa pitkin, mutta joutuivat perääntymään kuumuuden ja paksun savun vuoksi. Palo saatiin sammumaan 21 tunnin kuluttua. Palossa kuoli kaikkiaan 41 ihmistä, ja 81 loukkaantui. Kuolleista 22 oli kahdessa Chow Sang Sangin korupajan huoneessa 15. kerroksessa. Hiiltyneitä ruumiita löytyi myös 13. ja 14. kerroksesta. Yksi kuolleista oli palomies Liu Chi-hung, joka putosi hissikuiluun etsiessään uhreja. == Lähteet == Luokka:Vuoden 1996 onnettomuudet Luokka:1990-luvun tulipalot Luokka:Tulipalot Hongkongissa Luokka:Rakennuspalot
Inka Niskanen

Inka Johanna Niskanen (s. 1974 Helsinki) on suomalainen ilmavoimien upseeri. Hän toimi vuosina 2019–2021 Karjalan lennoston Hävittäjälentolaivue 31:n komentajana. Hän on ensimmäinen nainen lentolaivueen komentajana Suomessa, ensimmäinen nainen sotilaslentäjänä Suomessa ja ensimmäinen nainen, joka on edennyt Suomen puolustusvoimissa everstiluutnantiksi. ==Ura== Niskanen kirjoitti ylioppilaaksi Helsingin Suomalaisesta Yhteiskoulusta (SYK) vuonna 1994.Rohkea koulu: SYK Nervanderinkadulta Isonnevantielle (matrikkelin sivu 92) Hän aloitti lentoreserviupseerikurssilla Kauhavan Ilmasotakoulussa vuonna 1997. Sieltä hänet kelpuutettiin Maanpuolustuskorkeakouluun kadetiksi vuonna 1998. Maaliskuussa 2001 Niskanen sai Kauhavalla Suomen ensimmäisenä naisena sotilaslentäjän lentomerkin. Hän lensi Hornet-hävittäjää ensimmäisen kerran vuonna 2002. Hän palveli Karjalan lennoston laivueessa hävittäjälentäjän eri tehtävissä vuoteen 2015 asti. Vuonna 2014 Niskanen ylennettiin majuriksi ja kesällä 2018 everstiluutnantiksi. Tammikuussa 2019 hän aloitti Hävittäjälentolaivue 31:n komentajana, mitä ennen hän työskenteli Maanpuolustuskorkeakoulussa ilmasotaopin opettajana Santahaminassa Helsingissä. Niskanen teki Maanpuolustuskorkeakoulun yleisesikuntaupseerikurssin diplomityön Hornet-hankinnan turvallisuuspoliittisista vaikutuksista. Niskanen siirtyi Maanpuolustuskorkeakoulun Sotataidon laitokselle ilmasotaopin pääopettajaksi 1. elokuuta 2021 alkaen. == Lähteet == == Aiheesta muualla == * Inka Niskasen Air policing turvallisuuspoliittisena kysymyksenä Suomessa -tutkielma, Maanpuolustuskorkeakoulu Luokka:Elävät henkilöt Luokka:Suomalaiset hävittäjälentäjät Luokka:Suomalaiset everstit Luokka:Vuonna 1974 syntyneet
Abu Dhabin kansalliskirjasto

Abu Dhabin kansalliskirjasto (, ) on Yhdistyneiden arabiemiirikuntien suurimmassa emiraatissa eli Abu Dhabissa toimiva, vuonna 1981 perustettu kansalliskirjasto ja emiraatin aluetta palveleva kirjastolaitos. Hallinnollisesti kansalliskirjasto toimii Abu Dhabin kulttuuri- ja turismiministeriön (; ennen vuotta 2012 Abu Dhabi Authority for Tourism and Culture) alaisuudessa. Vuonna 2017 kansalliskirjaston johtajana toimi Jumaa Al Qubaisi. Kansalliskirjastolla on kuusi yleisölle avointa, Abu Dhabin emiraatissa sijaitsevaa toimipistettä. Tämän ohella Abu Dhabissa toimii useita muita yleisiä kirjastoja, joista mainittakoon esimerkiksi Abu Dhabin kansallisarkiston Emiraattien kirjasto. On merkillepantavaa, että nimestään huolimatta kansalliskirjasto toimii vain yhdessä Yhdistyneiden arabiemiirikuntien emiraatissa ja on tämän yhden emiraatin hallinnon alainen. Muissa emiraateissa on omat kirjastolaitoksensa ja erityisesti Dubai kisaa Abu Dhabin kanssa myös kirjastoalalla Yhdistyneiden arabiemiirikuntien merkittävimmän toimijan asemasta. Dubaissa oli vuonna 2018 rakenteilla suurkirjasto nimellä Mohammed Bin Rashidin kirjasto. Tämän 7-kerroksista kirjaa kuvaava, Wau-arkkitehtuurin piiriin luetun uudisrakennuksen on joissain lähteissä arvioitu valmistuvan loppuvuoden 2018 aikana. Tämä kirjaston kokoelman on esitetty olevan nimikemäärältään suurempi kuin Abu Dhabin kansalliskirjaston kokoelma ja rakennusta on luonnehdittu arabimaiden suurimmaksi kirjastorakennukseksi. ==Lukutaito Arabiemiraateissa== Yhdistyneiden kansakuntien kehitysohjelma UNEPin mukaan Arabiemiraattien vähintään 15-vuotiaista asukkaista oli lukutaitoisia 90,0 prosenttia vuonna 2005. ==Lähteet== == Aiheesta muualla== *National Library in Abu Dhabi to post historical content online (Anna Seaman, 20.2.2011) (thenational.ae) Luokka:Abu Dhabin rakennukset ja rakennelmat Luokka:Kansalliskirjastot Luokka:Arabiemiraattien kirjastot
Mikkelin Pursiseura

Mikkelin Pursiseura eli MPS on vuonna 1905 perustettu veneilyseura, jonka toimisto on Mikkelin matkustajasatamassa. Jollapurjehduksen ja muun junioritoiminnan tukikohtana toimii Kenkäveronniemen pienvenesatama. Seuralla on myös kaksi saaritukikohtaa matka- ja retkiveneilijöitä varten, joista toinen on Saimaan alueen tukikohtien yhteiskäytössä. Seura järjestää veneilykoulutus- ja katsastustoimintaa sekä purjehduskilpailuja. Vuonna 2023 seurassa oli reilut 400 jäsentä. == Historia == Mikkelin pursiseura on perustettu elokuun 17. päivänä 1905. Seuran säännöt hyväksyttiin Senaatissa myöhemmin samana vuonna.Kokko 2005, s. 5 - 6. MPS on yksi Suomen sisävesien vanhimmista veneilyseuroista ja samalla Mikkelin toiseksi vanhin edelleen toiminnassa oleva urheiluseura. MPS perustettiin kilpasoutajien aloitteesta ja toimesta. Lajivalikoima kuitenkin laajeni pian melontaan, kilpapurjehdukseen ja kilpamoottoriveneilyyn.Kokko 2005, s. 9 - 12. Retkiveneily tuli osaksi seuran toimintaa 1910-luvun aikana. Melonnan ja soudun harrastajat perustivat sittemmin omat lajiseurat (Mikkelin Melojat 1933 ja Mikkelin soutajat 1988). Nykyisin MPS:n kilpaurheilulaji on kilpapurjehdus. Vuonna 1936 MPS:n toiminta keskeytyi seuran talousvaikeuksien ja yleisen laman vuoksi. Seuraa ei kuitenkaan lakkautettu. 1930-luvun lopulta aina 1950-luvun alkupuolelle saakka huviveneily Mikkelin seudulla oli vähäistä, ennen kaikkea Talvi- ja Jatkosodan ja niiden jälkeisen säännöstelyn vuoksi. 1950-luvun kuluessa veneilyharrastus Mikkelissä elpyi ja laajeni nopeasti, ja seuran toiminta käynnistettiin uudelleen 28. maaliskuuta 1958 pidetyssä kokouksessa.Kokko 2005, s. 35. == Seuran jäsenistö ja toiminta == Vuonna 2023 seurassa oli reilut 400 jäsentä. Suurin osa heistä on matkaveneilyn harrastajia. Matkaveneilijöitä varten seura ylläpitää kahta saaritukikohtaa ja on mukana Saimaan alueen seurojen tukikohtayhteistyössä. Myös seuran veneilykoulutus- ja katsastustoiminta palvelevat matkaveneilijöitä. Mikkelin Pursiseura järjestää vuosittain useita purjehduskilpailuja sekä köliveneille että jollille. Säännöllisesti järjestettäviin kilpailuihin kuuluvat mm. Ristisaaren malja-kölivenekilpailu == Tukikohdat ja toimitilat == MPS:llä ei ole omaa matkaveneiden kotisatamaa, koska siltojen alikulkukorkeusrajoitusten vuoksi kaupunkialueella ei ole paikkaa johon pääsisi sekä moottori- että purjealuksilla. Seuran jäsenten moottoriveneitä säilytetään veneilykauden aikana pääosin Mikkelin ja Anttolan satamissa, ja purjeveneitä Ristiinan satamassa, jonne suuretkin purjeveneet pääsevät ongelmitta. MPS:n toimisto on Mikkelin matkustajasatamassa, entisessä tullikamarin rakennuksessa. MPS:llä on kaksi saaritukikohtaa matka- ja retkiveneilijöitä varten. Näistä yksi on mukana Saimaan alueen tukikohtien yhteiskäytössä. Jollapurjehduksen ja muun junioritoiminnan tukikohtana toimii Kenkäveronniemen pienvenesatama, jota MPS hallinnoi yhdessä Mikkelin soutajat ry:n kanssa. == Lähteet == * === Viitteet === Luokka:Mikkeliläiset urheiluseurat Luokka:Suomalaiset pursiseurat
Mujeres Libres

Mujeres Libres (suom. Vapaat naiset) oli Espanjassa vuosina 1936–1939 toiminut anarkistinen naisjärjestö, jossa parhaimmillaan oli noin 30 000 jäsentä. Sen toiminta perustui ”kaksoiskamppailuun”, jossa yhdistyivät naisten vapautusliike ja työväenluokan elinolojen parantamiseen tähdännyt sosiaalinen vallankumous. Ryhmän perustivat keväällä 1936 Lucía Sánchez Saornil, Mercedes Comaposada ja Amparo Poch y Gascón. Muita näkyvä jäseniä olivat muun muassa Lola Iturbe, Soledad Estorach ja argentiinalainen vallankumouksellinen Mika Feldman de Etchebéhère. Mujeres Libres toimi yhteistyössä anarkosyndikalistisen CNT-ammattiliiton ja anarkistisen FAI-järjestön kanssa. Ryhmä ryhmä kävi kamppailua muun muassa prostituutiota ja maassa vallinnutta machokulttuuria vastaan. Lisäksi naiset organisoivat liikkuvia päiväkoteja ja kehottivat naistyöläisiä liittymään ammattiliittojen jäseniksi. Mujeres Libres julkaisi myös samannimistä lehteä. Espanjan sisällissodan syttyessä heinäkuussa 1936 järjestön jäseniä liittyi perustettujen työläismiliisijoukkojen riveihin ja osallistui taisteluun kenraali Francon joukkoja vastaan, kunnes kansanrintamahallitus liitti miliisin osaksi armeijaa, ja veti naiset pois rintamalta saman vuoden marraskuussa. Sodan aikana ryhmän vieraana kävi muun muassa amerikkalainen anarkisti Emma Goldman. Ryhmän toiminta loppui keväällä 1939, kun sisällissota päättyi Francon johtamien fasistien voittoon. == Lähteet == == Aiheesta muualla == Luokka:Anarkistiset järjestöt Luokka:Feministiset järjestöt Luokka:Espanjalaiset järjestöt Luokka:Espanjan sisällissota
VEK

VEK oli Jukka Virtasen, Aarre Elon ja Matti Kuuslan perustama viihderyhmä, jolla oli merkittävä vaikutus suomalaisen televisioviihteen kehitykseen sen alkuaikoina. Nimi tulee heidän sukunimiensä alkukirjaimista. Tunnetuin VEK- ryhmän ohjelmista lienee Lumilinna-komedia, joka palkittiin vuonna 1965 Montreux’n kansainvälisillä televisiofestivaaleilla parhaana viihdeohjelmana. Luokka:Suomen televisio Luokka:Viihdealan vaikuttajat Luokka:Lyhenteet
Pohjoisen noidat

Pohjoisen noidat – Oikeus ja totuus 1600-luvun Ruotsissa ja Suomessa on historiateos, jonka on kirjoittanut historiantutkija Mirkka Lappalainen. Teos perustuu tekijän väitöskirjaan. Se on ilmestynyt 2018, ja sen on kustantanut Otava. Lappalainen kuvaa 1600-luvun lopulla Ruotsissa roihahtaneita noitavainoja, joissa tuomittiin syyttömiä ihmisiä kuolemaan. Teos kertoo myös suomalaisten noitien maailmasta, tosin noitavainoja ei Manner-Suomessa ollut. Teos on saanut vuonna 2018 Kanava-palkinnon. Lappalainen tähdentää, että noituus on hyvän vastakohta, ”pahuuden synonyymi”, pahantahtoista vaikuttamista. Sen pari ei ole taikuus vaan hulluus, ja taustalla on harhoja, sairautta, alkoholismia ja väkivaltaa.Lappalainen, s. 12, 13 Hän muistuttaa, että kirkko tai valtio instituutiona ei ollut noitavainojen järjestäjä, vaan takana oli tavallisten ihmisten keskuudessa levinnyt massahysteria. Lappalaisen mukaan noituuden tutkimus on viime vuosikymmeninä syventynyt ja rikastunut, ja uuden ajan alun maailmankuvaa on alettu ymmärtää paremmin.Lappalainen, s. 12 Hän pohtii syitä ja taustoja sille, miksi voimakas noitavainojen aalto syntyi juuri 1600-luvullaLappalainen, s. 21–22 . Monien tuomioiden takana oli suomalainen Lorentz Creutz, joka totuuskomission johtajana tuomitsi poltettavaksi yli kaksikymmentä ihmistäLappalainen, s. 6. ==Arviot== Virpi Alanen nostaa arviossaan Suomen Kuvalehdessä esille Lappalaisen esittämän yhtäläisyyden nykyaikaan: ”Kun yhteiskunta kuohuu ja maailman tilanne on epävakaa, pelko ja viha antavat yhä aineksia huhuille ja vaikuttavat ihmisten käsityksiin.” Alanen huomauttaa, että Lappalainen hyödyntää kaunokirjallisuuden ja elokuvan outouden lumoa koukuttavasti ja värikkäästi mutta pitää kuitenkin tiukasti kiinni tieteellisestä tiedosta. ==Lähteet== Luokka:Noitavainot Ruotsin valtakunnassa Luokka:Vuoden 2018 kirjat Luokka:Suomalaiset historian tietokirjat
Hans Sohlström

Hans Mikael Sohlström (s. 2. lokakuuta 1964https://tietopalvelut.almatalent.fi/palvelut/yritykset/vastuuhenkilot/voimassa/24806615) on suomalainen yritysjohtaja. Koulutukseltaan hän on diplomi-insinööri ja kauppatieteiden maisteri. Hänet valittiin syyskuussa 2023 Stora Enson toimitusjohtajaksi Annica Breskyn tilalle.Sisäpiiritieto: Hans Sohlström on nimitetty Stora Enson toimitusjohtajaksi News.cision.com 18.9.2023. Viitattu 21.9.2023. Aiemmin Sohlström on toiminut Ahlstrom-Munksjön toimitusjohtajana vuosina 2018–2023.Pirkko Tammilehto: Kuka on Stora Enson uusi toimitusjohtaja Hans Sohlström? – Näin hän kertoi johtamisfilosofiastaan ja uransa käänteistä noustuaan Ahlstrom-Munksjön johtoon Kauppalehti 18.9.2023. Viitattu 21.9.2023. Hans Sohlström on teollisuusneuvos Sven Sohlströmin poika. (ei-vapaa) == Työura == * 1989–1990: markkinointiassistentti, Finnpap * 1984–1989: eri tehtäviä, Wilh. Schauman, Nordland Papier, Kymmene * 1990–1994: markkinointipäällikkö, Stracel * 1994–1998: tehtaanjohtaja, Yhtyneet Paperitehtaat/UPM * 1998–2004: Vice President, Sales and Marketing, UPM * 2004–2012: Executive Vice President, Marketing, UPM * 2012–2016: toimitusjohtaja, Rettig Group * 2016–2018: toimitusjohtaja, Ahlström Capital * 2018–2023: toimitusjohtaja, Ahlstrom-Munksjö * –2023: hallituksen jäsen, Stora Enso * 2023–: toimitusjohtaja, Stora Enso Pääasiallinen lähde:Hans Sohlström Bloombergin sivuilla == Lähteet == Luokka:Suomalaiset yritysjohtajat Luokka:Suomalaiset insinöörit Luokka:Stora Enso Luokka:Vuonna 1964 syntyneet Luokka:Elävät henkilöt
Käsipallon naisten Euroopan-mestaruuskilpailut 2018

Käsipallon naisten Euroopan-mestaruuskilpailut 2018 pelattiin Ranskassa 29. marraskuuta – 16. joulukuuta. Mukana oli 16 joukkuetta. Mitaliottelut pelattiin Pariisissa. Muut kisakaupungit olivat Brest, Montbéliard, Nancy ja Nantes. Mestaruuden voitti emäntämaa Ranska, hopeaa sai Venäjä ja pronssille sijoittui Alankomaat. Paras maalintekijä oli 50 maalia tehnyt Serbian Katarina Krpež Slezak. Ranskassa esiintyneiden voimakkaiden, hallituksen vastaisten mielenosoitusten vuoksi joulukuun 8. päivänä pelattavaksi aiotut kaksi toisen kierroksen ottelua siirrettiin seuraavalle päivälle. == Ensimmäinen kierros == === Lohko A (Nantes) === A-lohkon ottelut raportti 30.11. 33–26 30.11. 30–29 2.12. 21–28 2.12. 22–21 4.12. 23–22 4.12. 25–30 === Lohko B (Nancy) === B-lohkon ottelut raportti 29.11. 23–26 30.11. 36–32 2.12. 21–30 2.12. 24–23 4.12. 27–29 4.12. 25–20 === Lohko C (Montbéliard) === C-lohkon ottelut raportti 1.12. 25–28 1.12. 25–18 3.12. 18–24 3.12. 28–27 5.12. 34–23 5.12. 32–26 === Lohko D (Brest) === D-lohkon ottelut raportti 1.12. 32–33 1.12. 31–28 3.12. 24–29 3.12. 17–31 5.12. 30–28 5.12. 23–31 == Toinen kierros == === Lohko I (Nantes) === I-lohkon ottelut raportti 6.12. 23–29 6.12. 28–30 9.12. 21–21 9.12. 25–29 10.12. 21–32 10.12. 27–28 12.12. 24–23 12.12. 39–30 12.12. 28–38 === Lohko II (Nancy) === II-lohkon ottelut raportti 7.12. 23–29 7.12. 25–38 9.12. 26–25 9.12. 29–24 11.12. 25–27 11.12. 16–29 12.12. 26–33 12.12. 31–29 12.12. 27–21 == Sijoitusottelut == === Sijat 5–6 (Pariisi) === Ottelu sijoista 5–6 raportti 14.12. 29–38 === Välierät (Pariisi) === Välieräottelut raportti 14.12. 28–22 14.12. 21–27 === Pronssiottelu (Pariisi) === Pronssiottelu raportti 16.12. 20–24 === Loppuottelu (Pariisi) === Loppuottelu raportti 16.12. 21–24 == Lähteet == * Viralliset sivut === Viitteet === Luokka:Vuoden 2018 urheilu Naisten Euroopan-mestaruuskilpailut 2018 Naisten Euroopan-mestaruuskilpailut 2018 Luokka:Naisten käsipallo Luokka:Ranskan urheilutapahtumat Luokka:Pariisin urheilutapahtumat Luokka:Brest (Ranska) Luokka:Nancy Luokka:Nantesin urheilu
Teopolis

Teopolis on elokuussa 2016 Suomen Vapaakirkon perustama keskus, jossa toimivat nykyään muun muassa Suomen Vapaakirkon hallinto, Suomen teologinen opisto, Suomen Vapaakirkon Nuoret ry, Päivä Oy, ViaDia ry, SVK-Palvelu Oy, Fazer Amica Teopolis -ravintola, sekä joukko muita yrityksiä ja yhdistyksiä. Pihapiirissä on myös opiskelijoiden asuntola, joka toimii kesäisin kesähotellina. == Historia == Teopoliksen päätoiminnoista Suomen Vapaakirkon hallinto, Päivä, SVK-Palvelut sekä ViaDia ry -osakeyhtiö toimivat aikaisemmin Lukiokatu 15:ssä olevassa kiinteistössä Hämeenlinnassa. Suomen teologinen opisto taas toimi Hangossa Santalassa kesään 2016 asti. == Sijainti == Tampereella Kalevankankaan hautausmaan ja yliopiston päärakennuksen välissä toimii Suomen Vapaakirkon perustama ns. Vapaakirkkokeskus. Rakennus on osoitteessa Sairaalankatu 5–7, 33100 Tampere. Aikaisemmin rakennuksessa toimi Tampereen ammattiopiston Tredun lähihoitajakoulutus. Luokka:Suomen Vapaakirkko Luokka:Tampere
Oksifluorfeeni

Oksifluorfeeni (C15H11NClO4F3) on difenyylieettereihin kuuluva orgaaninen yhdiste. Yhdistettä käytetään maataloudessa rikkaruohomyrkkynä. == Ominaisuudet, valmistus ja käyttö == Huoneenlämpötilassa oksifluorfeeni on oranssia kiteistä ainetta. Yhdiste on veteen liukenematonta, mutta liukenee moniin orgaanisiin liuottimiin esimerkiksi kohtalaisesti alkoholeihin ja hyvin asetoniin ja etyyliasetaattiin. Yhdisteen herbisidiset ominaisuudet perustuvat siihen, että se estää protoporfyrinogeenioksidaasientsyymin toimintaa. Tällöin kasvien klorofyllin biosynteesi estyy ja kasveihin muodostuu porfyriinejä, jotka altistavat solut valokemialliselle tuholle. Oksifluorfeenia valmistetaan 3,4-diklooribentsotrifluoridin ja nitroresorsinolin välisellä reaktiolla. Viimeinen vaihe on reaktio etanolin kanssa vahvan emäksen kuten kaliumhydroksidin toimiessa katalyyttinä. Yhdistettä käytetään rikkaruohomyrkkynä muun muassa vilja-, hedelmä-, pähkinä-, viini- ja koristekasviviljelmillä. Oksifluorfeeni on hyväksytty käytettäväksi Euroopan unionin alueella. == Lähteet == == Aiheesta muualla == *Kyoto Encyclopedia of Genes and Genomes (KEGG): Oxyfluorfen *Toxin and Toxin Target Database (T3DB): Oxyfluorfen *ChemBlink: Oxyfluorfen Luokka:Kasvintorjunta-aineet
Mohammed Bin Rashidin kirjasto

Mohammed Bin Rashidin kirjasto () on Yhdistyneiden arabiemiirikuntien Dubaissa rakenteilla oleva suuri kirjasto. Marraskuussa 2018 raportoitiin, että yli 70 prosenttia vuonna 2016 aloitetuista rakennustöistä oli tehty. Seitsemänkerroksinen, avattua kirjaa esittävä wau-arkkitehtuurin piiriin luettu uudisrakennus viimeisteltäneen vuonna 2019, vaikka aiemmin jotkut lähteet odottivat kirjaston valmistumista jo 2017 tai 2018 aikana. Kirjaston tulevan kokoelman on laajuudeksi esitetty 4,5 miljoonaa nimikettä (1,5 miljoonaa painettua kirjaa, 2 miljoonaa elektronisesti saatavaa teosta ja miljoonaa äänikirjaa), mikä tarkoittaisi nimikemäärältään Abu Dhabin kansalliskirjastoa suurempaa kokoelmaa. Pinta-alaltaan 92 903 neliömetrin suuruiseen rakennukseen kuuluu 500-paikkainen teatterisali. Rakennusta on luonnehdittu arabimaiden kookkaimmaksi kirjastorakennukseksi ja siellä on tarkoitus järjestää kymmeniä kulttuuritapahtumia vuosittain. Mohammed Bin Rashidin kirjastoon on suunniteltu sijoittuvan pääkirjaston ohella seitsemää eri teemakirjastoa (kokoelmaa): lasten, nuorten ja perheiden kokoelmat, liike- elämän kokoelma, kansainvälinen kirjasto, populaarikokoelma ja mediakirjasto. Kirjastolla on mittavia suunnitelmia esimerkiksi 25 000 teoksen kääntämiseksi arabian kielelle ja jopa miljoonan teoksen saattamiseksi koulujen ja yliopistojen käyttöön. ==Lähteet== Luokka:Dubain rakennukset ja rakennelmat Luokka:Arabiemiraattien kirjastot
Marie-Alphonse Ratisbonne

Marie-Alphonse Ratisbonne N.D.S. (1. toukokuuta 1814 Strasbourg, Ranska – 6. toukokuuta 1884 Ain Karim) oli juutalainen käännynnäinen, pappi, sääntökunnan Sisterhood of Our Lady of Sion perustajia sekä väliaikainen jesuiitta. Kerrotaan, että Neitsyt Maria ilmestyi hänelle 20. tammikuuta 1842 kirkossa Sant’ Andrea della Fratte Roomassa, minkä jälkeen hän kääntyi kristityksi. Kääntymyksensä jälkeen hän auttoi veljeään Thedor Ratisbonnea perustamaan sääntökunnan Sisterhood of Our Lady of Sion vuonna 1843, vihittiin papiksi 1847 ja liittyi jesuiittoihin. Nykyään heidän perustamansa sääntökunta toimii ainakin 22 maassa ja se on jaettu apostolisiin ja kontemplatiivisiin sisariin. Hän lähti jesuiitoista paavi Pius IX:n luvalla ja pystytti 1860 luostarin Convent of St. John Ain Karimiin ja teki siellä työtä juutalaisten ja muslimien käännyttämiseksi kuolemaansa asti. Mies eli seuraavien 6 paavien hallintokausien aikana: Pius VII (1800-1823), Leo XII (1823-1829), Pius VIII (1829-1830), Gregorius XVI (1831-1846), autuas Pius IX (1846-1878) ja Leo XIII (1878-1903). ==Galleria== File:AlphonseS.jpg File:Ratisbonne's tomb.jpg File:Alphonse-Ratisbonne.jpg File:Alphonse Ratisbonne, Erscheinung.jpg File:Alphonseratisb.jpg File:Reverends peres ratis.jpg == Lähteet == Luokka:Papit Luokka:Vuonna 1814 syntyneet Luokka:Vuonna 1884 kuolleet